Amagrad : Tamzayt
Asmil : iskaren
Amyaru:Amaruyidir
Tamzayt d aferdis agejan n tanaramant deg tannuda n ifaddaden (ger 11 ar 16 isgassen), Aṭas n temzayin ma duklen suɣulent aferdis iwumi qaren aguzdi,
Tasudest
Tamzayt tesɛa 6 ar 8 n imeslaḍ n ifaddaden, d adeg n uselmed n ilmeẓyen s ilmeẓyen. tamzayt taferdist tenil s ufesnaw, s umarag n unmazul.
Tudsa
Yal ameslaḍ n temzayt , deg temzayt isɛa aɣalaf , tawuri tusdidt , s tenmeẓla-is iked tudsa-ines tamzayt taḥerfit tuget n irmuden n inaramen tsilin-d deg temzayt yal tikelt ar deqal n tikti-ines, asdari, asnirem , urrar, leqdic i temtti, tirziwin n uselmed d irmuden imgaraden.
Imi tamzayt d aferdis n tigawt tafulmant tasemkayt , tesɛa agman n tutfa n teɣṭasin : Aseqqamu n temzayt.
Tamzayt tesɛa angawen-ines n usdari, tesɛa tiɣmert n temzayt iked tazult n temzayt, taɣsurt i snernin s tebzart neɣ s irmuden i d-sekcamen idrimen.
Tsudes-d daɣen tirziwin n temzayt am usdari n tagara n durt.
Tabadut n Baden Bawel
Iswi amenzu n unagraw n temzayin, d tikci n tamasit tilawt i waṭas n ilmeẓyen, i lmend n usnerni n tɣara-nsen. Tamzayt d aɣerbaz n tɣara umdan i ufesnaw, tetsak-as tagnits aken ad ilɣem tamasayt tilawt, iked tiɛubja-ines n uɣala.
I ifaddaden, tselmad-asen amek ara zwiren taɣeḍweft n telɣamt af tin n iman-nsen, iked d ilil n tɛubja-nsen tɣersawt d usenqed n iman-nsen isɛan tayti n telɣamt yulin af unmireg d tidukla igerzen. Baden Bawel
Tamzayt d aferdis agejdan n tanaramant, mebla tamzayt ur d-tetsili ara uguzdi.
Tanaramant tetsara arrac deg terbaɛin n tegmats, i ilan d tudsa-nsen tagmawit, i wurrar, neɣ i uqides, neɣ i ucali.(Baden Bawel)
Tigejda n temzayt iḥlan
Xas ma ulac awfus aken tamzayt ad tedu aken iwata s temkarwa, nezmer ad nmel kra n tɣawsiwin i isfugren deg izri.
Di tazwara n temzayt, Aseqqamu n temzayt amenzu, ad s-isunefk aken ad tsnulfu tacreṭ-is, s tikci n yisem, anda yal yiwen ad iḥrez annuz-is iked tislet-is , tanfalit-is, tiɣri-ines amedya-ines… atg.
- Asali n wahil
S taratin n usqqamu n ifesnawen, tamzayt ad tḥarkel ahil-ines, ara iseḍrun iswiyen n temzayt. tirziwin, timliliyin, asdari d usnidi n irmuden n uguzdi.
- Aḥerkel n tfarayt-is
Yal yiwen isɛa aɣilif n ikayaden n uɣerbaz iked tzuri n tmazagt : Afesnaw ikfeḍ, isɣbas, itswali afara udmawan d umezdi n temzayt.
- Arek n irmuden
Tamzayt tsuzen alalen-is n tigawt, tesečay taɣsurt s irmuden n usiẓref ad s-sufken ad tesɛu angawen yerna ad tili d tamlilt. Leqdic iked takuta, urraren, asegem n tiɣmert n temzayt. isebdiyen n igur, ulac acu ara iqimen i ugacur.
- Tugrint
Tihawt di yal armud, aḍwal n awal n wakuden, aḍwal n uselsu ugdu, aselsu, akk d iferdisen n usmures. Tudert n ulugan, tesewtal tiswaɣ n temzayt iked wasaɣ ger imeslaḍ-ines.
Tidets, mačči d aguzdi i nebḍa af ukuz n iḥricen, maca, d ukuz n temzayin i isilɣen aguzdi, tamzayt tezmer ad tili yerna ad tili d turmidt, maca aguzdi ur tetsili ara mebla tamzayt.
Deg uguzdi tamzayt tesɛa tileli tafulayt, i lmend n usali n tugna-ines, aken ad teqel d azṛu n teyti tanaramt.
Aguzdi ila i utrag i temzayin amek ad gent assaɣen, i lmend n tesmidegt n irmuden ger temzayin. Aguzdi ad isbed iswiyen, timzayin ad mzizilent ger-asent anta ara ten-yawḍen.
Di yal armud ad isumer uguzdi, ilaq ad yili unagraw n temzayin d tagejdit deg-s, daɣen igur, mačči d aguzdi ara iruḥen ar igur, maca d 3 neɣ 4 n temzayin, ara igen igur, deg adeg amezdi i azen i tegnatin irkeli. Daymi yal tamzayt tesɛa tiɣmert i iman-is.
Ɣar daɣen
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hun_Latn kab_Latn kab_Latn kab_Latn kab_Latn kab_Latn kab_Latn